CELEX: C2006/212/30
Language: fi
Date: 2006-09-02 00:00:00
Title: Asia C-272/06: Ennakkoratkaisupyyntö, jonka Cour d'appel d'Angers (Ranska) on esittänyt 26.6.2006 — EARL Mainelvo v. Denkavit France SARL

2.9.2006   
            
            
               FI
            
            
               Euroopan unionin virallinen lehti
            
            
               C 212/18
            
         Ennakkoratkaisupyyntö, jonka Cour d'appel d'Angers (Ranska) on esittänyt 26.6.2006 — EARL Mainelvo v. Denkavit France SARL
   (Asia C-272/06)
   (2006/C 212/30)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour d'appel d'Angers
   Pääasian asianosaiset
   
      Kantaja: EARL Mainelvo
   
      Vastaaja: Denkavit France SARL
   Ennakkoratkaisukysymykset
   Onko se, että kasvattaja siirtää välittömästi 67,63–71,35 prosenttia teurastusmaksusta, joka on otettu käyttöön 17.5.1999 annetulla neuvoston asetuksella EY N:o 1254/1999 (1), sellaisen ranskalaisen yhtiön, joka on vasikoille tarkoitettua ravintoa valmistavan ja toimittavan kansainvälisen konsernin tytäryhtiö, kanssa tehdyn lihotussopimuksen mukaisesti sekä lihotuksesta vastaavia yrityksiä ja vasikankasvattajia edustavien kansallisten ammatillisten järjestöjen välillä tehdyssä, eri ammattialojen välisessä sisäisessä sopimuksessa asetettujen rajojen puitteissa, yhteensopivaa tässä asetuksessa asetettujen, markkinoiden sääntelemistä ja maatalousväestön kohtuullisen elintason turvaamista koskevien tavoitteiden kanssa sekä niiden sisämarkkinoita koskevien toimenpiteiden kanssa, joista tällä asetuksella on tässä tarkoituksessa säädetty ja joita on täsmennetty 28.10.1999 annetulla komission asetuksella EY N:o 2342/1999 (2)?
   
      (1)  Naudanliha-alan yhteisestä markkinajärjestelystä 17 päivänä toukokuuta 1999 annettu neuvoston asetus (EY) N:o 1254/1999 (EYVL L 160, s. 21)
   
      (2)  Naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta 28 päivänä lokakuuta 1999 annettu komission asetus (EY) N:o 2342/1999 (EYVL L 281, s. 30)